पाएं अपने शहर की ताज़ा ख़बरें और फ्री ई-पेपरडाउनलोड करें
जोई रूथ अब कॉलेज में पढ़ रही हैं। 2005 में अपने ही जलते घर के सामने मुस्कुराती उनकी तस्वीर ने दुनिया में उन्हें ‘डिजास्टर गर्ल’ की पहचान दिला दी। तब जोई 4 साल की थी और परिवार के साथ वॉशिंगटन के नजदीक मेबाने कस्बे में रहती थीं। रूथ बताती हैं कि वहां एक फोटोग्राफर ने मुस्कुराने के लिए कहा था, ताकि वह तस्वीर खींच सके। अंदाजा नहीं था कि इस एक तस्वीर की वजह से मैं मशहूर हो जाऊंगी। लेकिन तस्वीर में सैकड़ों कांट-छांट की गई और मीम बनाए गए।
एक दशक बाद जोई ने इस तस्वीर की वास्तविक प्रति एनएफटी के जरिए 37 करोड़ में बेच दी है। एक यूजर ने क्रिप्टोकरंसी में तस्वीर का भुगतान किया है। हालांकि तस्वीर का कॉपीराइट जोई के पास ही रहेगा। एक इंटरव्यू में जोई ने बताया कि यह तस्वीर बेचकर वे अपने बिगड़े आर्थिक हालात पर फिर से काबू करना चाहती हैं।
कॉलेज फीस और शिक्षा ऋण चुकाने के बाद जो पैसा बचेगा, उसे वह चैरिटी में देंगी। अपनी तस्वीर पर बने लाखों मीम देखकर जोई को खुशी होती है। वे कहती हैं-’मुझे ये देख अच्छा लगता है कि लोग कितने क्रिएटिव हैं। मैंने इतने सालों में लाखों मीम देखे हैं और हमेशा मुझे इससे खुशी ही मिली।’ 21 साल की जोई नॉर्थ केरोलीना यूनिवर्सिटी में पढ़ रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn